
Un raport comandat de catre Departamentul de 
Stat al SUA releva faptul ca Inteligenta artificiala 
(Al) poate genera ,,un pericol de extinctie” 
pentru omenire 

O analiza comandata de catre Departamentul de Stat al SUA in noiembrie 2022 
avertizeaza ca evolutia rapida a inteligentei artificiale (AI — Artificial Intelligence) are 
potentialul de a deveni 0 reala si iminenta amenintare la adresa umanitatii si a securitatii 


nationale si globale, informeaza Qmagazine. 


Raportul intitulat ,Un plan de actiune pentru cresterea sigurantei si securitatii inteligentei 
artificiale avansate” este rezultatul analizarii unor interviuri cu mai mult de 200 de 
persoane din domeniu, de-a lungul a peste un an, printre care s-au numarat manageri de 
conducere din companii de inteligenta artificiala (printre care OpenAI, Google DeepMind, 
Anthropic si Meta), cercetatori in securitate cibernetica, experti in arme de distrugere in 
masa si oficiali insarcinati cu securitatea nationala din cadrul guvernului. Autorii raportului 
au concluzionat ca ,,exista o nevoie reala si urgenta ca Guvernul Statelor Unite sa intervina” 


in legatura cu riscurile aduse de dezvoltarea inteligentei artificiale. 


Documentul, publicat saptamana aceasta de Gladstone AI (0 companie ce furnizeaza 
guvernului informari tehnice in domeniul AI) concluzioneaza clar faptul ca cele mai 
avansate sisteme de inteligenta artificiala existente actualmente ar putea, in cel mai rau 


scenariu, ,,sa reprezinte o amenintare la nivel de extinctie pentru specia umana”. 


Departamentul de Stat al SUA a solicitat acest raport in cadrul analizelor sale constante 
referitoare la modul in care AI se aliniaza obiectivului de protejare a intereselor Americii in 


interiorul granitelor si in lume, conform declaratiilor unui oficial. 


Printre concluziile documentului se numara, pe de o parte, ideea ca cele mai avansate 
sisteme de AI ar putea sa devina arme cu efecte distructive ireversibile, iar pe de alta parte 
ca exista ingrijorari reale in cadrul laboratoarelor de AI legate de faptul ca, la un anumit 
moment, chiar cei care dezvolta aceste sisteme ar putea pierde controlul asupra lor, ceea ce 
ar putea avea consecinte devastatoare asupra securitatii globale. De asemenea, sustine 
raportul, exista riscul declansarii unei ,,curse a inarmarii cu AI” si a unor ,,accidente fatale 


de dimensiunea utilizarii armelor de distrugere in masa”. 


Raportul inseamna insistent la constientizarea acestor pericole si luarea urgenta a unor 
masuri care sa le diminueze, spre exemplu crearea unei noi agentii federale pentru AI, 
masuri legislative urgente de protejare impotriva acestor riscuri precum $i masuri care sa 
reglementeze si limiteze capacitatile modelelor de inteligenta artificiala care pot fi 
dezvoltate. De asemenea, raportul recomanda ca guvernul sa investeasca masiv in educarea 


angajatilor sai referitor la inteligenta artificiala, pentru a fi mai informati asupra riscurilor. 


